Mange unge og deres forældre har skrevet og spurgt, hvordan en konflikt vil påvirke de forestående eksamensperioder. Én ting ligger fast: uden lærere kan hverken undervisning eller eksaminer gennemføres.
Ifølge Undervisningsministeriet vil de konkrete konsekvenser afhænge af tidspunkt, varighed og omfang af konflikten, og det er derfor for tidligt at forudsige konsekvenserne af en eventuel konflikt for prøverne, herunder om der eventuelt skal ændres i prøvedatoer og prøveperioder.
Ministeriet har lagt svar ud på deres hjemmeside for både folkeskoler og gymnasier, hvor du kan læse mere.
Også undervisning og eksamener på videregående uddannelser kan blive udskudt, hvis det ender i konflikt.